Sfatul educatoarei Stana Radu, după 50 de ani la catedră: "Dacă nu colaborezi cu părinții, nu realizezi nimic"
1387
Articole de la același autor
Arhiepiscopul Tomisului va merge să slujească acasă, la Dorna Arini
25 Ianuarie 2024
Atelier de pictură, pentru elevii din Topalu, la Muzeul de Artă "Dinu și Sevasta Vintilă"
21 Ianuarie 2024
Delegație din Cehia în vizită la Colegiul "Mihai Eminescu", o șansă pentru noi competențe
22 Ianuarie 2024
Atelier de pictură, pentru elevii din Topalu, la Muzeul de Artă "Dinu și Sevasta Vintilă"
18 Ianuarie 2024
Prof. Ioana-Steluța Manea, despre simulările din ianuarie: "Pentru cei dintr-a opta mi se pare mult prea mult!"
18 Ianuarie 2024
Muzeul din Topalu, închis pentru reorganizare
14 Februarie 2024
La toamnă, în învățământul constănțean vor păși în fața elevilor 84 de cadre didactice pentru care s-a aprobat menținerea ca titular în funcția didactică peste vârsta de pensionare, mai mult de jumătate funcționând în unități din municipiul Constanța (50 de profesori), majoritatea pe discipline tehnice sau vocaționale.
Conform noii metodologii, cadrele didactice au dreptul să solicite prelungirea activității cu încă cinci ani. În mediul rural, directorii se bucură să aibă un om la catedră, fie el și după vârsta de pensionare, când se presupune o oarecare "incompatibilitate" cu generația Z.
Conform noii metodologii, cadrele didactice au dreptul să solicite prelungirea activității cu încă cinci ani. În mediul rural, directorii se bucură să aibă un om la catedră, fie el și după vârsta de pensionare, când se presupune o oarecare "incompatibilitate" cu generația Z.
La Liceul Teoretic Băneasa vor fi menținute în activitate trei cadre didactice, între care și cea mai longevivă la catedră, Stana Radu (68 ani), de 49 de ani educatoare numai la grădinița structură a acestui liceu.
"În mediul rural foarte greu se găsesc cadre didactice calificate. Majoritatea ajung în ședințe publice, solicită posturile, iar când ajung la fața locului constată că nu este ceea ce și-au dorit sau nu pot să facă față navetei și își dau demisia. Am avut și cadre didactice care s-au titularizat la noi, după care s-au transferat în localități mai aproape sau limitrofe Constanței. E distanță destul de mare, o oră și jumătate cu microbuzul, și atunci părăsesc unitatea în care s-au titularizat. Doamna Stana Radu este un cadru bine pregătit, dar deja e notoriu că la preșcolari, care sunt alintați de mititei, se caută cadre mai tinere. Nu am ce să reproșez, activitatea dumneaei didactică este foarte bună", a declarat pentru "Cuget Liber" prof. Ioana Isabela Iscruleasa, directorul Liceului Teoretic Băneasa.
"Îmi va fi greu să mă despart de ei"
"Îmi va fi greu să mă despart de ei"
Întrebată dacă chiar se simte în putere să le mai facă față copiilor răsfățați educați cu telefoanele în față, educatoarea Stana Radu ne-a spus că îi plac enorm copiii. "Pentru mine este o delectare să fiu în mijlocul lor. Întâlnești fel de fel de expresii și cuvinte, mai ales din partea celor mici, care nu știu să pronunțe și trebuie să faci tot posibilul să-i înțelegi, dar mai ales să-i apropii. Chiar și să-i iei în brațe, să-i mângâi, pentru că cei mici, de doar trei ani, sunt foarte afectuoși, abia se despart de mamă. Nu poți să fii un baubau pentru ei. În al doilea rând, am avut parte de un colectiv nemaipomenit, în care am fost primită cu brațele deschise, pe vremea când director era răposata Elena Rugină. Ne-am sprijinit reciproc în activitate. La Băneasa a fost centru metodic pentru toată zona, în care se făcea perfecționare, veneau fete din toată zona, pe care le sprijineam, fiind debutante, în proiectarea activităților, cu material didactic. Eu le-am spus că trebuie să aibă multă răbdare, le-am împărtășit din experiența mea. Chiar dacă vede că cel mic mai plânge un pic, să nu-l trimită imediat acasă cu mama, pentru că va ajunge să refuze tot timpul să mai revină la grădiniță. Și atunci când, din diverse motive, trebuie să ne țină locul un alt cadru didactic, refuză să mai vină la grădiniță «pentru că nu e doamna mea!»", a povestit educatoarea Stana Radu, a cărei fiică i-a urmat exemplul în cariera didactică, fiind profesoară de engleză.
În ciuda vârstei înaintate, se gândește cu tristețe că de la anul nu va mai putea să solicite o catedră în învățământ. "De 50 de ani în aceeași clasă, în aceeași grădiniță, îmi va fi greu să mă despart. Tot timpul a fost o perfecționare. De fapt, înainte de "89 participam la toate cursurile de reciclare", a mai spus Stana Radu, care le-a oferit și un sfat viitoarelor educatoare. "Să-și iubească meseria și să se apropie mult de copii și de părinți mai ales. Pentru că dacă nu colaborezi cu părinții nu realizezi nimic. Ei știu una, cum ar vrea să se facă, iar noi desfășurăm metodic activitățile noastre".
O viață închinată modelării de caractere, închinată pregătirii pentru viața de elev.
Comentează știrea
Nu există comentarii introduse pentru acest articol!
Articole pe aceeași temă
Ce interese ascunde concursul pentru directori de școli? Notă maximă la proba scrisă, dar picată intenționat la interviu
Marţi, 22 Martie 2022
Joi, 21 Octombrie 2021
Duminică, 17 Octombrie 2021